Hansson & Karlssons stil kan kalles instrumentell jazzrock med innslag av psykedelisk musikk. Musikken var i stor grad bygd på improvisasjon, og konsertene deres kunne derfor variere mye fra gang til gang. Jimi Hendrix ble under sin Skandinaviaturné i 1967 introdusert for duoen. De spilte sammen noen ganger, blant annet på klubben Filips i Stockholm, og Hendrix gav sjøl ut en versjon av deres «Tax Free» på plate.